钦定古今图书集成/明伦汇编/官常典/第742卷 > 陈琎
## 钦定古今图书集成/明伦汇编/官常典/第742卷 > 陈琎

按《新会县志》：“琎字济美，新会人。由岁贡选永平府推官，为张英国公所知，荐移安南新安府推官。会叛寇
杨恭僭称王，官军追至新安峡山县，琎率杜布等设
伏擒之，功为人掩黎利父子复䲭张。成山侯王通败
绩，擅传檄以清化迤南城池与利所属官吏悉令出
城。琎忿通所为，殉王事以死。其家书云：‘贼灭则还家’”
有日，贼在则归国无期，故不与王通等同还，而忠烈
凛凛，可悲也夫！《英国公挽诗》云：“汉庭决策弃珠崖，归
国衣冠渡五湝。独惜匪躬陈郡理，郊原谁为掩遗骸。”